cyanic-selkie/wikianc huggingface dataset:
Paspąsčio piliakalnis
Piliakalnis
Piliakalnis įrengtas apylinkėse dominuojančioje kalvoje (altitudė 204 m). Aikštelė ovali, pailga rytų – vakarų kryptimi, 25x20 m dydžio. Jos šiaurės vakarų pusėje, 1,5 m žemiau aikštelės, yra 15 m pločio terasa, kituose šlaituose, 2 m žemiau aikštelės, yra iki 6 m pločio terasa, platesnė galuose. Šlaitai vidutinio statumo, 15 m aukščio.
Piliakalnis apaugęs lapuočiais, didesnė aikštelės dalis ir pietrytinis šlaitas dirvonuoja.
Tyrimai
Piliakalnio žvalgomuosius archeologinius tyrimus 1999 m. atlikęs Bronius Dakanis aikštelės viduryje ištyrė 10 m² plotą, terasoje – ­1 m² dydžio šurfą, iš viso 11 m² bendrą plotą. Aikštelėje aptiktas židinys su brūkšniuota ir lygia keramika, molio tinko gabalėliais.
R­ytinėje – pietrytinėje piliakalnio papėdėje 0,2 ha plote yra papėdės gyvenvietė, tyrinėta 1999 m., kurioje buvo rastas akmeninis kirvis. Piliakalnis datuojamas I tūkstantmečio pradžia.
Kvalifikacinis egzaminas
Kvalifikacinis egzaminas - egzaminas, kuriuo įrodoma tam tikra kvalifikacija, reikalinga, pvz., kokiai nors (profesinei ar kitokiai) veiklai vykdyti.
= Lietuva = Lietuvoje kvalifikacinius valstybės reguliuojamų profesijų reikalavimus reglamentuoja įstatymai.
Darbo teisė
Gali būti pareikalauta, kad kandidatai, pretenduojantys eiti pareigas arba dirbti darbus, reikalaujančius specialių žinių, išlaikytų kvalifikacinius egzaminus (LR DK 103 str. 1 d.). Kvalifikacinius reikalavimus ir egzaminų tvarką valstybės ir savivaldybių įmonėse, įstaigose ir organizacijose nustato Vyriausybė ar jos įgaliota institucija. Kitose darbovietėse kvalifikacinius reikalavimus nustato darbdavys, o kvalifikacinių egzaminų tvarką nustato darbdavys, atsižvelgdamas į darbuotojų atstovų nuomonę.
Profesinės veiklos teisė
Yra žinomi tokie egzaminai kaip notaro egzaminas, teisėjo egzaminas, advokato egzaminas, antstolio egzaminas, auditoriaus egzaminas ir kt. Nuo kvalifikacinių egzaminų teisinių profesijų atveju Lietuvoje gali būti atleisti socialinių mokslų teisės krypties daktarai.
1956 m. žiemos olimpinės žaidynės
'''1956 m. žiemos olimpinės žaidynės arba VII olimpinės žiemos žaidynės''' – septintosios žiemos olimpinės žaidynės, kurios vyko 1956 m. sausio 26 d. – vasario 5 d. Kortina d’Ampeco mieste Italijoje.
Dovydas Stončius
Dovydas Stončius (g. 1986 m. gruodžio 2 d. Klaipėdoje) – Lietuvos aktorius.
Biografija
2005–2009 m. studijavo LMTA Kino ir teatro fakultete ir įgijo aktoriaus profesinę kvalifikaciją. 2009–2011 m. teatro magistras (kurso vadovas Gintaras Varnas). 2005–2011 m. specializavosi kūrybinėse vaidybos kine dirbtuvėse Summer Media Studija. 2009 m. dalyvavo aktorinio meistriškumo pamokų cikle Lione, Milane, Strasbure, Frankfurte. Būdamas nepriklausomu aktoriumi, kurdamas vaidmenis įvairiuose Lietuvos teatruose, kine bei televizijoje, dalyvauja prestižiniuose teatrų festivaliuose.
Filmavosi daugelyje kino filmų ir TV serialų. Dirba Kauno kameriniame teatre.
Rokiškio II tvenkinys
Rokiškio II tvenkinys – tvenkinys Lietuvoje, Rokiškio rajone, Rokiškio miesto rytinėje dalyje. Sudarytas užtvenkus Laukupės upę (Nemunėlio intakas) 20,7 km nuo jos žiočių. Tvenkinio ilgis iš pietryčių į šiaurės vakarus – 0,29 km, plotis – iki 0,1 km. Altitudė 130,5 m. Krantai žemi, vietomis apaugę medžiais. Pasroviui už 12 m telkšo Rokiškio I tvenkinys, priešsroviui už 0,26 km – Rokiškio IV tvenkinys. Yra 2 a sala. Į rytus įsikūrusi buvusio Rokiškio dvaro sodyba.
Sankt Peterburgo Didžioji choralinė sinagoga
Sankt Peterburgo Didžioji choralinė sinagoga – sinagoga Sankt Peterburge, Lermontovo pr. 2. Miesto žydų dvasinis ir kultūrinis centras.
Istorija
Sankt Peterburge XIX a. viduryje gyveno apie 10 000 žydų ir bendruomenė norėjo pastatyti mieste sinagogą. Statybos rėmėjai buvo pirkliai Goracijus Gincburgas ir Samuilas Poliakovas. Neomaurų stiliaus sinagoga buvo atidaryta 1893 m. 1930 m. sausio 17 d. valdžia uždarė sinagogą, bet dėl žydų bendruomenės nusiskundimų jau birželio 1 d. sinagoga buvo vėl atidaryta. 1978 m. pastatas buvo restauruotas. Sinagoga veikė Leningrado blokados metu. 1991 m. buvo atidaryta sinagogos dieninė mokykla.
Rokiškio I tvenkinys
Rokiškio I tvenkinys – tvenkinys Lietuvoje, Rokiškio rajone, Rokiškio miesto rytinėje dalyje. Sudarytas užtvenkus Laukupės upę (Nemunėlio intakas) 20,6 km nuo jos žiočių. Tvenkinio ilgis iš vakarų į rytus – 0,18 km, plotis – iki 0,05 km. Altitudė 129,7 m. Krantai žemi, apaugę medžiais. Priešsroviui už 12 m telkšo Rokiškio II tvenkinys.
Sąmojis
Sąmojis – aukštesnio intelekto reikalaujantis humoras, gebėjimas perteikti mintis sumaniai ir tuo pačiu linksmai bei subtiliai, įgūdis generuoti protingas ir tuo pačiu linksmas pastabas ar atsakymus.
Sąmojis apima ir šmaikščias, provokuojančias ar maloniai paerzinančias replikas bei komentarus.
Buchholco koeficientas
Buchholco koeficientas – žaidėjų užimtų vietų varžybose paskirstymo pagalbinė priemonė. Naudojamas, kai du ar daugiau dalyvių surenka vienodai taškų. Žaidėjas, turintis didesnį Buchholco koeficientą, užima aukštesnę vietą. Naudojama šachmatų, šaškių, šogio, go, novuso, rendziu varžybose.
Koeficientų atmainos
Koeficiento skaičiavimas laikui bėgant, siekiant jį tobulinti, kito. Atsirado naujų Buchholco koeficiento atmainų:
Stanislavas Chodeckis
Stanislavas Chodeckis (? Chodečius – 1529 m.) – Karūnos lauko etmonas 1492–1499 ir 1501–1505 m., Karūnos didysis maršalka (1505), Lvovo kaštelionas (1496–1505), Haličo, Lvovo ir Liubačevo seniūnas.
Buchholco koeficientas
Skaičiavimas
Buchholco koeficientas nepriklauso nuo žaistų partijų rezultatų ir yra žaidėjo varžovų surinktų taškų suma. Nežaistų partijų rezultatai (+/-) sąlyginai laikomi pasibaigusiais lygiosiomis.
Didžiausia koeficiento kritika yra už tai, kad jį gali iškreipti oponentų, su kuriais kiekvienas žaidėjas rungėsi, rinkinys (ypač ankstyvuose ratuose). Taip pat, kad dėl nelyginio žaidėjų skaičiaus nesuporuotas dalyvis gauna tašką be žaidimo. Tam, kad išvengtų minėtos problemos, 2009 m. Kalitėjoje vykusioje 80-oje FIDE generalinėje asamblėjoje buvo priimtos nežaistų partijų Buchholco koeficiento skaičiavimo taisyklės. Dar anksčiau pasiūlyti ir pradėti taikyti patobulinto koeficiento skaičiavimo būdai:
Stanislavas Chodeckis
Biografija
Lenkijos bajorų Chodeckių giminės atstovas, herbo „Ogonzik“ savininkas. Podolės ir Rusios vaivados Stanislovo Chodeckio (m. 1474) ir Barboros Pileckos (m. po 1508) sūnus. Broliai – Lvovo kaštelionas Mikalojus, Kameneco seniūnas Janas, Haličo kaštelionas Petras, Kameneco vyskupas Andžejus, Haličo seniūnas Spytkas, Sandomiro ir Krokuvos vaivada Oto ir Haličo seniūnas Rafalis.
1488–1492 metais – Haličo seniūnas. Vadovavo žemės kariams Rusioje 1492 metais ir Podolėje 1494 metais.
Po 1493 metų buvo Lvovo kaštelionu. Dalyvavo karaliaus Jono Albrechto žygyje į Moldaviją. 1498 metais gynė sieną pagal Sano upę nuo totorių. 1501 metų balandžio 13 d. buvo paskirtas Lvovo seniūnu ir generaliniu Russios seniūnu.
1506 metais sutriuškino Moldavijos karius netoli Chotyno. Tais pačiais metais tapo Karūnos didžiuoju maršalka, organizavo debatus dėl seimo išrinkimo. 1509 metais gynė Kamenecą ir Haličą prieš moldavų karius. Dalyvavo derybose dėl taikos su Moldova 1510 metais Kamenece. 1512 metų balandžio 28 d. patyrė didelę pergalę prieš totorius Višnevco mūšyje. Po Vienos kongreso 1515 metais tapo Habsburgų šalininku. 1518 metaisa vadovavo iškilmingoje Bonos Sforzos karūnacijoje. Tais pačiais metais patyrė triuškinantį pralaimėjimą Sokalo mūšyje.
Raseinių Lurdo koplyčia
'''Raseinių Švč. Mergelės Marijos Lurdo koplyčia''' – katalikų koplyčia, esanti Raseiniuose, Bažnyčios g. 4, šalia Raseinių bažnyčios, prišlieta prie dominikonų vienuolyno pastato. miniatiūra|160px|left|Vidinė erdvė perskirta ažūrinėmis grotomis miniatiūra|160px|left|Priekinėje sienoje vaizduojama Lurdo grota
Koplyčia su lurdu, vaizduojančiu Švč. Mergelės Marijos apsireiškimą Lurdo vietovėje Prancūzijoje, įrengta 1935 m. Priklauso Švč. Mergelės Marijos Ėmimo į dangų bažnyčios ir dominikonų vienuolyno statinių kompleksui, nuo 2014 m. yra valstybės saugomas architektūrinis ir sakralinis paminklas, įtrauktas į LR Kultūros vertybių registrą (unik. kodas ).
Istorija
1932 m. Kauno arkivyskupijos kurija dominikonams grąžino caro valdžios uždarytą, nykstantį Raseinių vienuolyną. 1932-1935 m. vienuoliai tvarkė bažnyčią ir vienuolyną, planavo baigti statyti bažnyčios bokštus, įrengti Kryžiaus stotis. Antrame vienuolyno aukšte įrengta koplyčia broliams susirinkti bendrai maldai. Šiuo laiku buvo statoma ir Lurdo koplyčia. 1935 m. dominikonų vienuolynas vėl oficialiai pradėjo savo veiklą ir iš karto tapo 1935 m. kovo 4 d. atnaujintos Šv. Angelo Sargo Lietuvos dominikonų provincijos centru. Šios provincijos generalvikaru tapo tėvas Bonaventūras Pauliukas. Nors apie statomą Lurdo koplyčią (ir tikėtiną greitą tų darbų pabaigą) rašyta dar 1933 m., tačiau statybos užsitęsė ir šventinimo iškilmės įvyko tik 1935 m. spalio 13 d. – buvo pašventinta Švenčiausios Mergelės Marijos Lurdo titulo koplyčia.
Po Antrojo pasaulinio karo, 1947 m., koplyčioje dar buvo įkritęs nesprogęs sviedinys. Tik vėliau Raseinių klebonas kun. Staškūnas su kareivių pagalba jį išėmė.
Architektūra
Koplyčia pietvakarių kampe jungiasi su bažnyčios šventoriumi. Statinys vieno aukšto, kompaktinio tūrio, stačiakampio plano, su nedideliu priestatu pietinėje pusėje. Stogas dvišlaitis, su čerpių danga, kryžiumi virš frontono. Sienų langų angos šoniniuose fasaduose ir priestate – stačiakampės. Pastatas papuoštas su mentėmis fasaduose, profiliuotais pastogės karnizais, langų apvadais su stilizuotomis spynomis. Sienos tinkuoto plytų mūro, perdengtos cilindriniu skliautu. Lubos papuoštos kukliais tapytais ornamentais, skliauto arkos lanke įrašyta „Šventoji Marija, melski už mus“. Įrengtos kontrastingų dvispalvių keraminių plytelių grindys.
Vidinę erdvę skiria ažūrinės metalo grotos. Priekinėje sienoje įrengta stilizuota lurdo grota su Šv. Bernadetės ir Švč. Mergelės Marijos skulptūromis prie „akmeninės“ sienos (pradžioje buvusios nupieštos, vėliau cementinės). Šalia altoriaus pastatytos medinės šv. Dominyko ir šv. Kotrynos Sienetės skulptūros, anksčiau stovėjusios bažnyčios fasado nišose ir perneštos į Lurdo koplyčią.
Liam Fray
Liam James Fray (g. 1985 m. gegužės 15 d. Midltone, Didžiajame Mančesteryje) – britų indie roko grupės „Courteeners“ įkūrėjas, vokalistas, gitaristas ir visų jos dainų autorius, paraleliai rengiantis ir solinius akustinius koncertus.
Biografija
Gimęs Midltone, Didžiajame Mančesteryje mokytojų šeimoje, Fray lankė mokyklą kartu su 3 kitais būsimos grupės „Courteeners“ nariais, kuriuos pažįsta nuo 10-ies metų. Turi vyresnę seserį Laurą.
Pirma studijavo ekonomiką, vėliau – kūrybinį rašymą Salfordo universitete. Antraisiais studijų metais, kai „Courteeners“ išgarsėjo, paliko universitetą.
Muzikinė karjera
Įkurti savo grupę įkvėpė tokie Mančesterio kolektyvai kaip „The Smiths“ ar „Oasis“. „Noel Gallagher įkvėptas aš, vienuolikmetis, pirmąkart paėmiau gitarą, bandydamas išmokti groti „Wonderwall“,“ teigia Fray.
Visą grupės dainų muziką ir tekstus kuria pats Liamas, teigdamas, kad jos yra absoliučiai autobiografinės. Buvęs „The Smiths“ gitaristas Johnny Marr kartą pavadino Liamą „nepakankamai įvertintu dainų žodžių kūrėju“.
Sukūrė būsimas „Courteeners“ dainas „Not Nineteen Forever“ ir „Cavorting“ studijų laikotarpiu, bedirbdamas Mančesterio „Fred Perry“ drabužių parduotuvėje, ir reguliariai pasirodydavo vietiniuose klubuose su akustine programa. Nuo 2005-ųjų visus metus koncertavo vienas, o 2006-ųjų vasarą subūrė grupę ir apie Kalėdas ėmė rengti pasirodymus kaip „The Courteeners“.
Valorant
Žaidimo eiga
„Valorant“ yra komandinė pirmojo asmens šaudyklė su herojais. Žaidėjai žaidžia su vienu iš pasirinktų agentų, personažų, sukurtų remiantis keliomis pasaulio šalimis ir kultūromis. Pagrindiniame žaidimo režime, žaidėjai yra priskiriami atakuojančiai arba besiginančiai komandai, o kiekvienoje komandoje yra po penkis žaidėjus. Agentai turi unikalių gebėjimų, kurių kiekvienas reikalauja užtaisų, taip pat unikalų stipriausią gebėjimą, kurį reikia įkrauti žudant priešus, paėmus rutulius ar išminavus sprogmenį. Kiekvienas žaidėjas pradeda kiekvieną raundą su „klasikiniu“ pistoletu ir vienu ar daugiau „specifinių gebėjimų“ užtaisų. Kitus ginklus ir gebėjimų užtaisus galima nusipirkti naudojant žaidimo ekonominę sistemą, kuri suteikia pinigus atsižvelgiant į paskutinio raundo rezultatus, bet kokius prisidėjimus prie nužudymų, bet kokius veiksmus su sprogmeniu. Žaidime yra ginklų asortimentas sudarytas iš antrinių ginklų ir pirminių ginklų, pavyzdžui, pistoletas kulkosvaidis, lygiavamzdis šautuvas, automatas, kulkosvaidis ir graižtvinis šautuvas. Yra automatiniai ir pusiau automatiniai ginklai, kurie turi unikalų šaudymo modelį, kurį žaidėjas turi kontroliuoti, kad galėtų tiksliai šaudyti. Šiuo metu galima rinktis iš 20 agentų. Šie agentai yra „Brimstone“, „Viper“, „Omen“, „Cypher“, „Sova“, „Sage“, „Phoenix“, „Jett“, „Raze“, „Breach“, „Reyna“, „Killjoy“, „Skye“, „Yoru“, „Astra“, „KAY/O“, „Chamber“, „Neon“, „Fade“, „Harbor“ ir „Gekko“.
Liam Fray
Muzikinė karjera
Su „Courteeners“ išleido 4 studijinius albumus. Visi jie pateko į Jungtinės Karalystės albumų Top 10; „St. Jude“ ir „Falcon“ pasiekė auksinių statusus. Aukščiausią poziciją topuose grupei pelnė naujausias jos albumas „Concrete Love“ (2014), debiutavęs 3 vietoje.
Sezoninis darbas
Sezoninis darbas - darbas, atliekamas tam tikru periodu (sezonu), o ne visus metus. Pvz., sezoniniai darbai paplitę Šiaurės Europos kurortuose, kadangi juose darbo paklausa padidėja (dažniausiai - vasarą) ir sumažėja (arba kone visai išnyksta) tam tikru periodu, laikotarpiu (pvz., žiemą). Sezoniniams darbams atlikti gali būti sudaroma sezoninio darbo sutartis.
Liam Fray
Muzikinė karjera
2015 m. birželio 5 d. Mančesterio Hytono parke įvyko didžiausias ligšiolinis „Courteeners“ karjeros koncertas. Į jį visi 25 tūkst. bilietų buvo parduoti per 40 min.
Fray taip pat rengia akustinius solinius koncertus, grodamas grupės dainas. Vien 2013 m. jis surengė 2 pilnai išparduotus turus po Jungtinę Karalystę.
Sezoninis darbas
Lietuva
Sezoniniais vadinami darbai, kurie dėl gamtinių ir klimato sąlygų dirbami ne visus metus, o tam tikrais periodais (sezonais), ne ilgesniais kaip 8 mėnesiai (vienas po kito einančių 12 mėnesių laikotarpiu), ir yra įtraukti į sezoninių darbų sąrašą (LR DK 112 str. 1 d.). Sezoninių darbų sąrašą, sezoninės darbo sutarties sudarymo, pakeitimo ir nutraukimo, taip pat darbo ir poilsio laiko ir darbo apmokėjimo ypatybes remdamasi LR DK, nustato LR Vyriausybė.
Valorant
Unrated
Standartiniame žaidimo režime be reitingų, kuriame iš viso gali būti 25 raundai, pergalė atitenka komandai, kuri pirmoji laimi 13 raundų. Atakuojanti komanda turi bombos tipo įtaisą, vadinama spygliu (angl. Spike). Jie privalo nunešti ir aktyvuoti sprogstamąjį įtaisą vienoje iš kelių nurodytų lokacijų. Jeigu atakuojanti komanda sėkmingai apsaugo aktyvuotą spyglį 45 sekundes, ji detonuojasi ir atakuojanti komanda laimi raundą. Jeigu ginančioji komanda išminuoja spyglį arba raundo laikas, kuris yra 100 sekundžių, išsenka, besiginančiųjų komanda laimi raundą. Jeigu visi komandos nariai eliminuojami prieš aktyvuojant spyglį arba jeigu visi besiginančios komandos nariai pašalinami po spyglio aktyvavimo, priešininkų komanda laimi raundą. Jeigu abi komandos laimi 12 raundų, vyksta lemtingasis raundas, kurio laimėtojai yra skelbiami žaidimo nugalėtojais. Jeigu komanda po 4 raundų nori pasiduoti, jie gali surengti balsavimą už pasidavimą. Jei balsavimas sėkmingas, tpriešininkų komanda automatiškai surenka 13 pergalių ir laimi žaidimą. Komanda turi tik tris galimybes pasiduoti: vieną kartą pirmojoje pusėje, vieną kartą antros pusės pistoleto raunde ir dar kartą antroje pusėje.
Tanumo uolų raižiniai
Tanumo uolų raižiniai – uolos su bronzos amžiaus raižiniais, esantys šalia Tanumshedės miesto, Vestra Jotalando lėne Švedijoje.
Liam Fray
Muzikinė karjera
2 kartus pasirodė ant muzikinio žurnalo „NME“ viršelio (su savo grupe ir atskirai). Taip pat sukūrė debiutinio „Courteeners“ albumo „St. Jude“ viršelį, kuriam nutapė Audrey Hepburn portretą.
Mėgstamiausios grupės ir atlikėjai – „The Beatles“, „The Smiths“, „Oasis“, Stephen Fretwell, „Elbow“, „The National“ ir „Yeah Yeah Yeahs“.
Groja „Epiphone Riviera“ elektrine gitara (pagrindinė „St. Jude“ albumo eroje), „Gretsch White Falcon Double Cutaway“ elektrine gitara (debiutavo „Falcon“ eroje; pagrindinė „ANNA“ ir „Concrete Love“ erose), „Gibson Hummingbird“ akustine gitara ir kt.
Valorant
Spike Rush
„Spike Rush“ žaidimo režime, kuriame iš viso gali būti 7 raundai, pergalė atitenka komandai, kuri pirmoji laimi 4 raundus. Žaidėjai pradeda raundą su pilnais gebėjimų užtaisais, išskyrus specialiu gebėjimu, kuris užsikrauna dvigubai greičiau nei kituose režimuose. Kiekvienas atakuojančios komandos narys turi po spyglį, tačiau jis per raundą gali būti aktyvuotas tik kartą. Ginklai yra parenkami atsitiktinai kiekviena raundą ir kiekvienas žaidėjas gauna tą patį ginklą.
Tanumo uolų raižiniai
Iš raižinių galima numanyti, kad Skandinavijoje bronzos amžiuje gyvenę gyventojai buvo įgudę amatininkai ir geri jūreiviai. Juose įvairiais motyvais buvo vaizduojami ginklai, valtys, gyvūnai, žmonės. Petroglifai labai gerai išsilaikę ir parodo mums Europos žmonių gyvenimą, jų tikėjimą bronzos amžiuje.
Valorant
Competitive
„Competitive“ režimas yra toks pat kaip „Unrated“ režimas, tačiau prisideda laimėjimais paremta reitingavimo sistema, kuri paskiria rangą kiekvienam žaidėjui po 5 sužaistų žaidimų. Kad žaidėjas pradėtų žaisti „Competitive“ režimą, jis privalo laimėti 20 „Unrated“ režimo žaidimų. 2020 metų liepos mėnesi „Riot games“ įvedė „win by two” sąlygą, su kuria vietoje žaidžiamo lemtingo raundo, kuomet rezultatas gale žaidimo yra lygus, komandos turi pakaitomis žaisti pratęsimą už gynėjus ir puolėjus, kol komanda iškovojosi dviejų raundų pranašumą užsitikrina pergalę. Kiekviename pratęsimo raunde žaidėjams yra duodamas vienodas pinigų kiekis, už kuriuos jie gali pirkti ginklus ir užtaisus, ir apytiksliai puse savo specialaus gebėjimo užtaiso. Kas du raundus, žaidėjai gali balsuoti, kad užbaigtų žaidimą lygiosiomis. Kad tai įvyktų po dviejų raundų, turi nubalsuoti šeši žaidėjai, po keturių raundų trys žaidėjai, ir po to užtenka vieno žaidėjo sutikimo, kad būtų paskelbtos lygiosios. Žaidime egzistuoja reitingavimo sistema, kuri svyruoja nuo „Iron“ iki „Radiant“. Kiekvienas rangas, išskyrus Radiant turi tris pakopas. „Immortal“ ir „Radiant“ rangai yra skirti 500 geriausių žaidėjų visoje reitingavimo sistemoje.
Tanumo uolų raižiniai
Iš viso priskaičiuojama tūkstančiai petroglifų, pastarieji buvo įtraukti į UNESCO pasaulio paveldo sąrašą 1994 m. Petroglifai randami 25 km anuometinio fiordo pajūrio ruože, 0,5 km² teritorijoje. Tačiau uolos dėl žmonių taršos yra veikiamos erozijos, todėl dalis raižinių buvo nudažyti raudonais dažais, jog būtų geriau matomi turistams.
Valorant
Deathmatch
„Deathmatch” režimas buvo pristatytas 2020 metų rugpjūčio 5 dieną. 14 žaidėjų dalyvauja 9 minučių raunde ir pirmas žaidėjas surinkęs 40 nužudymų, arba tas žaidėjas, kuris turi daugiausiai nužudymų, kai baigiasi laikas, laimi raundą. Žaidėjams atsitiktiniu būdu parenkamas agentas ir visi gebėjimai yra išjungti ir žaidimo metu gali būti naudojami tik ginklai. Nušovus priešininką, atsiranda žali gyvybių paketai, kurie pilnai papildo žaidėjo gyvybes, šarvus ir amuniciją.
Escalation
„Escalation” žaidimo režimas buvo pristatytas 2021 metų vasario 17 dieną. Šis režimas yra žaidžiamas komandomis, kurias sudaro po 5 žaidėjus. Žaidimas atsitiktinai parenka 12 ginklų, kurie eigoje keičiasi. Komanda turi surinkti tam tikrą skaičių nužudymų, kad pereitų prie kito ginklo, o patys ginklai kaskart duodami vis prastesni. Yra du laimėjimo būdai: arba viena komanda pereina per visus 12 ginklų, arba viena komanda per 10 minučių yra pasiekus didesni lygį nei priešinga komanda. Kaip ir „Deathmatch” režime, žaidėjams parenkamas atsitiktinis agentas, kuris negali naudoti savo gebėjimų. Nušovus priešininką, atsiranda žali gyvybių paketai, kurie pilnai papildo žaidėjo gyvybes, šarvus ir amuniciją. Žaidimo režimas taip pat turi automatinį atgimimą, atkuriant žaidėjus atsitiktinėse žemėlapio vietose.
Replication
„Replication” žaidimo režimas atsirado 2021 metų gegužės 11 dieną. Agento pasirinkimo metu žaidėjai balsuoja su kokiu agentu jie norėtų žaisti. Pasibaigus balsavimo laikui arba kai visi subalsuoja, žaidimas atsitiktine tvarka parenka vieną iš nubalsuotų agentų ir visi žaidėjai žaidžia su juo. Žaidžiama 9 raundus, po 4 raundų žaidėjai apsikeičia pusėmis. Žaidėjai gali nusipirkti ginklus ir šarvus su iš anksto numatytu kreditų kiekiu. Gebėjimai iš anksto būna nupirkti. Ginklai ir šarvai atsistato kiekvieną raundą.
Snowball Fight
„Snowball Fight” žaidimo režimas buvo išleistas 2020 metų gruodžio 15 dieną. Tai komandinio „Deathmatch” stiliaus žaidimo režimas, kuriame, norint laimėti, reikia padaryti 50 nužudymų. Gebėjimų naudoti neleidžiama, o žaidėjams yra priskiriami atsitiktiniai agentai. Vienintelis leidžiamas ginklas yra sniego gniūžčių patranka, su kuria užtenka vieno šūvio, kad nužudyti priešininką. Amunicija yra nesibaigianti.
Agentai
Žaidime yra didelis agentų pasirinkimas. Jie yra skirstomi į keturias roles: dvikovininkai, sargybiniai, iniciatoriai ir kontrolieriai. Kiekvienas agentas turi skirtingą rolę, kuri indikuoja kaip tas agentas įprastai turi būti žaidžiamas.
Dvikovininkai
Dvikovininkai specializuojasi atakavime ir įėjime į bombos aktyvavimo vietą. Dvikovininkai pagrinde sukuria vietos savo komandai užeiti į bombos aktyvavimo vietą, suteikdami komandai informacijos ir palengvindami jos patekimą į bombos aktyvavimo vietą. Jų gebėjimai dažniausiai susideda iš priešų apakinimų ir su judėjimu susijusių gebėjimų, kurie padeda dvikovininkams judėti greičiau nei kitiems agentams. Toks gebėjimų derinys padeda dvikovininkams netikėtai užklupti priešus ir juos nužudyti.
Atakuojančios komandos pusėje dvikovininkai dažniausiai žaidžia priekyje, pradeda ataką. Iš jų tikimasi, kad jie bus priekyje ir gaus pradinius nužudymus, nes jų gebėjimai padeda jiems kaunantis susišaudymuose.
Ginančiųjų pusėje dvikovininkai turi ginti bombos aktyvavimo vietos praėjimus, per kuriuos galima tikėtis, jog užeis priešininkai. Dėl jų judėjimo pranašumo, jie gali greitai gauti nužudymą ir grįžti i savo pradinę poziciją.
Phoenix
Pheonix yra Jungtinės Karalystės agentas.
Sargybiniai
Atakuojančios komandos pusėje sargybiniai gali naudoti savo gebėjimus, norėdami nukirsti tam tikras žemėlapio vietas arba sudaryti objektus, kurie gali apsaugoti nuo priešų užpuolimo iš šono.
Ginančiųjų komandos pusėje sargybiniai gali naudoti savo gebėjimus, norėdami sulėtinti priešų patekimą į bombos padėjimo vietą, Tai suteikia vertingo laiko likusiems komandos nariams ateiti ir pradėti gynybą.
Agentai sargybiniai: Chamber, Cypher, Killjoy ir Sage.
Sage
Sage yra Kinijos agentas.
Iniciatoriai
Iniciatoriai planuoja puolimą. Iniciatoriai specializuojasi prasiveržime per priešininkų gynybines pozicijas. Iniciatorių gebėjimus gali sudaryti apakinantieji blyksniai, bet taip pat gebėjimai, galintys atskleisti priešų buvimo vietą. Ši informacija leidžia atakuojančiai komandai žinoti, kur yra priešai, ir palengvinti bombos aktyvavimo vietos užėmimą.
Agentai iniciatoriai: Breach, KAY/O, Skye ir Sova.
Sova
Sova yra Rusijos agentas.
Paginskių telmologinis draustinis
Paginskių telmologinis draustinis – saugoma gamtos teritorija (valstybinis draustinis) Kelmės rajone, 5,5 km į šiaurę nuo Kražių, 5 km į pietryčius nuo Vaiguvos, prie Paginskių, Maldaginės ir Platlaukio kaimų.
Įsteigtas 1992 m., siekiant išsaugoti pelkinių augalų kompleksą su retų rūšių augalų augimvietėmis. Čia saugomos miškų (pelkinių, pelkėtų lapuočių) ir pelkių (tarpinių pelkių ir liūnų) buveinės.
Valorant
Kontrolieriai
Kontrolieriai specializuojasi “supjaustydami pavojingą teritoriją, kad suburtų savo komandai laimėjimą.” Jie naudoja savo gebėjimus, kad sukurtų priedangą arba išvalytų erdves su minios valdymų. Kad padėtų savo komandai patekti į priešo teritoriją jų gebėjimai gali būti dūmų užsklandos, priešų judėjimo sulėtinimas, priešų apsvaiginimas ir blyksniai. Savo dūmų užsklandomis kontrolieriai gali valdyti žemėlapio matomumo linijas, todėl yra lengviau judėti liekant nepastebėtų.
Atakuojančios komandos pusėje kontrolieriai gali sukelti dūmų užsklandas ir panaudoti minios valdymą dažnose gynybos pozicijose, verčiant priešus trauktis.
Ginančiųjų pusėje, kontrolieriai gali sukelti dūmų užsklandą arba naudoti minios valdymą bombos aktyvavimo vietos užėjimo vietose.
Agentai kontrolieriai: Astra, Brimstone, Omen ir Viper.
Brimstone
Brimstone yra Jungtinių Amerikos Valstijų agentas.
Žaidimo parduotuvė
Parduotuvė susideda iš dviejų skyrių: rodomos prekės ir pasiūlymai. Abiejose skiltyse žaidėjai gali nusipirkti įvairių ginklų kosmetinių priedų, kurie pakeičia ginklų išvaizdą žaidime, o juos pirkti reikia su „Valorant“ taškais. „Valorant taškai“ yra žaidimo valiuta, kurią galima nusipirkti už tikrus pinigus. Parduotuvės pasiūlymų skiltyje, žaidėjai gali nusipirkti keturias skirtingas ginklų išvaizdas, o patys pasiūlymai keičiasi kas 24 valandas. Parduotuvės parodomasis skyrius keičiasi kas 2 savaites.
Žaidimo išleidimas
2019 m. spalį pirmos užuominos apie Valorant buvo parodytos publikai preliminariu pavadinimu „Project A”. 2020 m. kovo 1 d. „Valorant“ buvo oficialiai paskelbtas su parodomaja žaidimo eiga vaizdo įraše „YouTube“ platformoje, pavadinimu „The Round”. Uždara žaidimo beta versija buvo atidaryta 2020 m. balandžio 7 d. Norint gauti beta versijos prieigos raktą, žaidėjai privalėjo susikurti „Riot Games“ paskyrą ir srautinio perdavimo platformos „Twitch“ paskyrą ir žiūrėti tiesiogines transliacijas, kuriose buvo žaidžiamas „Valorant“. Beta versija pasibaigė 2020 m. gegužės 28 d., o žaidimas buvo pilnai išleistas 2020 m. birželio 2 d.
Sausių pilkapynas
Sausių pilkapynas (taip pat Maišinės pilkapynas, Bevandeniškių pilkapynas, Kapčiai) – pilkapių sankaupa Lietuvoje, Trakų rajone, Lentvario seniūnijoje, į šiaurę nuo Kariotiškių, tarp Sausių ir Maišinės kaimų, prie greitkelio, Lentvario girininkijos 64-ame kvartale. Valstybinės reikšmės archeologinis paminklas. Per pilkapyno teritoriją teka Maišinės upelis.
Pilkapyną sudaro virš 100 smėlio sampilų: nuo 6-8 m iki 10-12 m skersmens ir 0,3-1,5 m aukščio, dauguma žemo suploto pusrutulio pavidalo, paplokščiu viršumi, išsidėstę iki 30 m atstumu, o kai kurie vienas šalia kito; pilkapiai sulėkštėję, apardyti ariant, iškasinėti duobėmis, yra juosiamų akmenų vainikais arba nurinkus akmenis – grioviais. Juose rasta VIII–X a. degintinių kapų.
Be to, 0,2 km į pietvakarius nuo Sausių pilkapyno yra Sausių arba Bevandeniškių pilkapynas II. Jis yra 0,55 km į šiaurės vakarus nuo Bevandeniškių geležinkelio stoties, 250 m į pietvakarius nuo Vilniaus–Kauno geležinkelio, miške, kalvos viršuje. Juos 1950 m. žvalgė Adolfo Tautavičiaus archeologinė ekspedicija. Sausių pilkapyną 1934 ir 1937 m. tyrė Helenos Cehak-Holubovičovos vadovaujami Vilniaus universiteto archeologai, 1955 m. pilkapyną kasinėjo Trakų istorijos muziejaus archeologai, vadovaujami Natalijos Kovriginaitės, o 1964 m. – Lietuvos istorijos instituto archeologai, vadovaujami Onos Kuncienės. Radiniai saugomi Lietuvos nacionaliniame muziejuje ir Trakų istorijos muziejuje.
Dzeržinskis (miestas)
Dzeržinskis  – miestas Rusijoje, Maskvos srityje, prie pat rytinių Maskvos pakraščių (nuo sostinės atskirtas žiedinės Maskvos magistralės) ir Maskvos upės. Ribojasi su Kotelnikų ir Lyktarino miestais. Netoliese yra Liubercų I geležinkelio stotis. Gaminamas raketinis kuras, veikia šiluminė jėgainė. Maskvos upėje yra prieplauka. Dzeržinskyje yra 3 cerkvės bei Šv. Nikolajaus Ugrešos vyrų vienuolynas (įkurtas 1380 m.).
Istorija
1380 m. Dmitrijus Donietis dabartinio miesto vietoje pastatydino vienuolyną. Aplink jį susikūrė keli kaimai. XX a. 3-ajame dešimtmetyje vienuolyno patalpose įrengta vaikų darbo komuna, o 1938 m. sudaryta Dzeržinskio miesto tipo gyvenvietė.
1956 m. pastatyta šiluminė jėgainė, gyvenvietė pradėjo sparčiai plėstis. 1981 m. suteiktas miesto statusas.
Šaltiniai
thumb|left|250px|Šv. Nikolajaus Ugrešos vienuolynas
Piltinės piliakalnis
Piliakalnis
Piliakalnis įrengtas atskiroje kalvoje, kurios pietinis ir rytinis šlaitai leidžiasi į Lyšupio slėnį. Vakarinis ir šiaurinis šlaitai žemesni ir nuolaidesni. Aikštelė ovali, pailga rytų – vakarų kryptimi, 55x22 m dydžio. Manoma, kad ji buvusi apie 65 m ilgio ir 30 m pločio. Joje buvo randama anglių, puodų šukių, įvairių geležinių dirbinėlių. Šlaitai vidutinio statumo, 12 m aukščio.
Piliakalnis labai apardytas arimų, trianguliacijos bokšto. Dabar apaugęs lapuočiais.
Tyrimai
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečio pradžia.
IPhone 12
iPhone 12 ir iPhone 12 mini – išmanieji telefonai, kuriuos gamina kompanija „Apple“.
„IPhone 12“ yra bazinis 14-osios kartos modelis, pakeitęs „iPhone 11. iPhone 12 serija turi Apple A14 Bionic procesorius su 11,8 milijardo tranzistorių. Jis buvo pristatytas 2020 m. spalio 13 d. kartu su savo „mažuoju broliu“ (mažesnė versija) iPhone 12 mini ir „profesionaliais“ modeliais iPhone 12 Pro ir iPhone 12 Pro Max. Tai pirmosios serijos Apple išmanieji telefonai, palaikantys 5G mobiliojo ryšio standartą.
Mažesnė versija, pavadinta iPhone 12 mini, turi tą patį procesorių ir kameras, kaip ir baziniame iPhone 12, tačiau yra mažesnė: 5,4 colio ekranas ir sveria 133–135 gramus. Visos pagrindinės charakteristikos yra identiškos kaip ir pas bazinį modelį, skiriasi tik įstrižainė ir ekrano raiška bei baterijos talpa.
Ekranas
Super Retina XDR.
iPhone 12
iPhone 12 turi 6,1 colio Super Retina XDR OLED ekraną, kurio ekrano skiriamoji geba yra 2532 × 1170 pikselių ir 460 PPI (pikselių per colį) tankis. Didžiausias ryškumas 1200 nitų. Ekranas padengtas Ceramic Shield danga, pagaminta bendradarbiaujant su Corning.
iPhone 12 mini
iPhone 12 mini turi 5,4 colio OLED ekraną. Kaip ir pas bazinį modelį, ekranas pagamintas naudojant Super Retina XDR technologiją. Skiriamoji geba 2340×1080 pikselių, pikselių tankis 476 ppi.
SIM
Išmaniajame telefone yra vienas nano-SIM lizdas ir viena integruota eSIM kortelė. Todėl vienu metu galima nustatyti ir naudoti du telefono numerius. Kinijos rinkai (žemyninė Kinija, Honkongas, Makao) skirtoje versijoje yra dviejų SIM kortelių lizdas.
Dizainas
Priešingai nei ekranas, galinis skydelis nėra apsaugotas „Ceramic Shield“ stiklu, vietoj jo yra įprastas grūdintas stiklas. Išmaniojo telefono rėmelis pagamintas iš metalo (aliuminio).
Išmanusis telefonas yra apsaugotas nuo dulkių ir drėgmės pagal IP68 standartą.
Apačioje yra „Lightning“ jungtis, garsiakalbis ir mikrofonas. Kairėje pusėje yra garso reguliavimo mygtukai ir garso režimo jungiklis, dešinėje – užrakto mygtukas ir vienos SIM kortelės lizdas. Trečiasis mikrofonas yra kvadratiniame dvigubos kameros bloke.
iPhone 12 ir 12 mini iš pradžių buvo parduodami 5 spalvų: juodos, baltos, raudonos, žalios ir mėlynos. 2021 m. balandžio 20 d. šiems modeliams buvo išleista nauja šeštoji spalva – violetinė.
Višera (reikšmės)
Višera  – keletas upių ir gyvenviečių šiaurės Rusijoje:
Tuniso krepšinio lyga
Tuniso krepšinio lyga – aukščiausia Tuniso krepšinio lyga.
Dabartiniai klubai
2021–2022 sezono komandos:
Rokiškio III tvenkinys
Rokiškio III tvenkinys – tvenkinys Lietuvoje, Rokiškio rajone, Rokiškio rytiniame pakraštyje. Sudarytas užtvenkus Laukupės upę (Nemunėlio intakas) 22,3 km nuo jos žiočių. Tvenkinio ilgis iš šiaurės rytų į pietvakarius – 0,25 km, plotis – iki 0,1 km. Altitudė 139,4 m. Krantai žemi, beveik ištisai apaugę medžiais. Pasroviui už 0,3 km telkšo Rokiškio V tvenkinys. Tvenkinys labai užžėlęs vandens augalais. Aplinkui stūkso Juodalungės miškas.
Bengelos geležinkelis
thumb|250px|Traukinys, važiuojantis Bengelos geležinkeliu
Bengelos geležinkelis (port. Caminho de Ferro de Benguela) – geležinkelio linija vidurio Angoloje, jungianti Atlanto vandenyno uostamiestį Lobitą ir Kongo DR pasienyje esantį Luau miestelį. Toliau geležinkeliu galima pasiekti Kongo DR, Zambijos geležinkelius, o per juos – Indijos vandenyno pakrantę. Linijos ilgis 1344 km. Vėžių plotis 1067 mm. Aptarnaujama bendrovės Caminho de Ferro de Benguela.
Istorija
1899 m. Portugalijos vyriausybė pradėjo geležinkelio projektavimo darbus siekdama palengvinti iškasenų eksportą iš šalies centrinės dalies bei Kongo. 1902 m. škotų kalnakasybos magnatas seras Robert Williams perėmė geležinkelio tiesimo darbus. Iki 1914 m. buvo nutiesta 500 km geležinkelio. Dėl karo darbai sustojo, tačiau jau 1929 m. linija pasiekė Kongo sieną. Linija veikė sėkmingai, ypač Zambijai uždarius sieną.
Iki 1948 m. prie Lengue, į rytus nuo Bengelos buvo ypač stati atkarpa, kurią galėjo įveikti tik dantratinis garvežys. Šią atkarpa pakeitė ne tokia stati apylanka.
1972 m. pradėti Variante do Cubal atšakos tiesimo darbai. Ši atkarpa sujungė Lobitą su Kubalu šiauriaunei pirminė linija. Ši atkarpa turėjo mažiau posūkių ir žymiai didesniu posūkių radiusus bei buvo 40 km trumpesnė. Ši atkarpa buvo atidaryta 1974 m. spalį, priešpat Angolos nepriklausomybės paskelbimą. Tuo pačiu metu dauguma garvežių buvo pakeisti General Electric firmos dyzeliniais lokomotyvais.
Angolai atgavus nepriklausomybę ir prasidėjus pilietiniam karui geležinkelis nustotas naudoti, smarkiai suardytas. 1994 m. dėl išardytų bėgių į kanjoną nuriedėjo traukinys, žuvo 300 žmonių. Tik po 2005 m. pradėti rekonstrukcijos darbai remiant Kinijai.
Pagrindinės stotys:
Pastaruoju metu vyksta keleiviniai maršrutai: Lobitas-Kubalas, Lobitas-Bengela, Huambas-Kaala, Huambas-Kačiungas.
Vytautas Vanagas
Vytautas Vanagas (g. 1930 m. rugsėjo 26 d. Gudiškyje - m. 2017 m. rugsėjo 11 d. Vilniuje) – Lietuvos mokslininkas, literatūros istorikas, tekstologas ir leidėjas.
Biografija
1939–1943 m. lankė Minčiūnų pradžios mokyklą, 1943–1944 m. mokėsi Duokiškio mokykloje. 1944–1951 m. mokėsi Svėdasų progimnazijoje. 1951–1952 m. dirbo kolūkyje laukininkystės darbininku, brigadininku. 1952–1957 m. studijavo Vilniaus universiteto Istorijos ir filologijos fakultete. 1957–1989 m. dirbo Lietuvių kalbos ir literatūros institute. 1957 m. pradėjo dirbti Literatūros sektoriaus vyresniuoju laborantu, 1957–1980 m. buvo Ikitarybinės literatūros skyriaus jaunesnysis mokslinis bendradarbis, 1980–1988 m. – šio skyriaus vyresnysis mokslinis bendradarbis, 1988–1990 m. – tekstologijos grupės vadovas. 1990 m. pavasarį pertvarkius šį institutą, 1990–2003 m. buvo Lietuvių literatūros ir tautosakos instituto Tekstologijos skyriaus vadovas. Nuo 2003 m. yra Tekstologijos skyriaus vyriausiasis mokslo darbuotojas.
Nuo 1994 m. yra Juozo Tumo-Vaižganto raštų vyriausiasis redaktorius.
Mahamane Traoré
Karjera klubuose
Traorė 2004–2005 m. žaidė gimtosios šalies „Cercle Olympique de Bamako“ klube.
Nuo 2005 metų atstovavo Nicos futbolo klubui „OGC Nice“.
2010/11 ir 2011/12 m. buvo skolinamas žemesniame divizione žaidusiam Meco klubui „FC Metz“, kuriame sužaidė 41 rungtynes įvairiose varžybose ir pelnė 7 įvarčius.
2017 metais atstovauja Vilniaus FK „Žalgiriui“. Jo marškinėliai pažymėti numeriu 16. Pirmąjį įvartį atstovaudamas Žalgiriui pelnė 2017 m. vasario 24 d. Supertaurės varžybose. Būtent šis įvartis buvo lemtingas ir žalgiriečiai šventė pergalę minimalia persvara 1:0.
Karjera rinktinėje
Mamanas Traorė kviečiamas į Malio rinktinę nuo 2005 metų. Dalyvavo Afrikos Nacijų taurės turnyre.
Jean Pierre Norblin
Žanas Pjeras Norblenas (, 1740 m. liepos 15 d. Sena ir Marna, Prancūzija, pagal kitus duomenis - 1745 m. liepos 1 d. Šampanės Šalonas, Prancūzija  – 1830 m. vasario 23 d. Paryžius, Prancūzija) – prancūzų kilmės lenkų dailininkas, grafikas. Vienas svarbiausių Stanislovo laikotarpio tapytojų, laikomas lenkų žanrinės tapybos pradininku.
Biografija
Žanas Pjeras Norblenas gimė 1740 m. liepos 15 d. Senos ir Marnos departamente, Prancūzijoje, pagal kitus duomenis - 1745 m. liepos 1 d. Šampanėje. Jo tėvas Pjeras Martinas Norblenas buvo La Gourdaine dvaro savininkas.
1769 m. Jis buvo Paryžiaus karališkosios tapybos ir skulptūros akademijos „École Royale“ studentas. Po studijų kažkiek laiko keliavo, aplankė Londoną, kur susipažino su būsimuoju savo globėju Adomu Kazimieru Čartoriskiu.
1774 m. su Čartoriskiu išvyko į Lenkiją, kur tapo Čartoriskio vaikų piešimo mokytoju. Apsistojo 1783–1785 m. ir 1789–1790 m. Arkadijoje, vėliau - Pulavuose. Norblenas daugiau kaip trisdešimt metų išgyveno Lenkijoje ir čia sukūrė žymiausius savo tapybos darbus. Čartoriskių šeimai nutapė peizažų, taip pat scenas iš Čartoriskio darbo. Karaliaus Stanislovo Augusto Poniatovskio įsakymu atkūrė ant drobės mūšio su kazokais sceną. Jo darbai sulaukė karaliaus pripažinimo.
Varšuvoje Norblenas įkūrė dailės mokyklą, kuri veikė nuo 1774 m. iki 1804 m. Šioje mokykloje mokėsi vėliau dirbęs Sankt Peterburge dailininkas – batalistas Aleksandras Orlovskis. Norbleno mokiniais taip pat buvo Jonas Rustemas, Michailas Plonskis.
1804 m. Norblenas sugrįžo į Prancūziją.
Kūryba
Norblenas nutapė daug lenkų aristokratų portretų, taip pat paveikslų istorine tematika. Norblenas buvo 1794 m. sukilimo įvykių Varšuvoje liudininku. Visa tai jis užfiksavo drobėje. Taip pat Norblenas kūrė graviūras, kurios išleistos po jo mirties.
Višera (Vyčegda)
Višera  – upė Rusijoje, Komijoje; Vyčegdos dešinysis intakas (Š. Dvinos baseinas). Prasideda į pietvakarius nuo Timano kalvagūbrio pietvakarinių šlaitų, pelkėse prie Sinodoro ežero. Teka pelkėtomis lygumomis daugiausia į pietus, pietryčius, meandruoja.
Didžiausi intakai: Pugdymas, Nivšera (kairieji).
Višera maitinama daugiausia sniego tirpsmo vandenų. Užšalusi lapkričio–balandžio mėnesiais. Laivuojama nuo Nivšeros žiočių.
Jonas Pakutinskas
Jonas Pakutinskas (g.1937 m. rugpjūčio 29 d. Šiaulių apskr., Šeduvos valsč., Paberžėlių kaime) – hidrotechnikos inžinierius (1966 m.), socialinių mokslų daktaras (1974 m.).
Kvalifikacijos kėlimas
1993 m. Lietuvos mokslo taryba nostrifikavo mokslo laipsnį, suteiktą už ekonomikos mokslų kandidato disertaciją, apgintą 1974 m. Vilniaus universitete, ir suteikė socialinių mokslų daktaro laipsnį.
1989 m. baigė Lietuvos SSR valstybinio agropramoninio komiteto Respublikinę aukštąją agropramoninio komplekso valdymo mokyklą, kurioje kėlė kvalifikaciją pagal specialų mokymo planą, paruošė ir apgynė baigiamąjį darbą.
Pedagoginis darbas
1985 m.Vilniaus valstybiniame pedagoginiame institute dėstė Pramones ekonomiką.
Mokslinė veikla
Moksliškai ištyrė durpinių trąšų gaminimo ir naudojimo ekonominį efektyvumą Lietuvos SSR.Atliko mokslinius tyrimus ir kartu su bendradarbiais sudarė Lietuvos SSR žemės kadastrą panaudojant elektronines skaičiavimo mašinas. Žemės vertinimo problematikoje moksliškai išnagrinėjo žemės našumo ir jos naudojimo ekonominio efektyvumo vertinimo klausimus.
Bibliografija
Iš viso paskelbė daugiau kaip 180 mokslinių publikacijų. Bendra jų apimtis daugiau nei 375 autoriniai lankai, iš jų autoriaus indėlis daugiau nei 150 autorinių lankų.
Akmenynės apylinkė
Akmenynės apylinkė – Lietuvos TSR administracinis-teritorinis vienetas pietryčių Lietuvoje, pasienyje su Baltarusija.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šalčininkų valsčiuje, 1950 m. priskirta naujam Šalčininkų rajonui. 1954 m. prijungta Ickūnų apylinkė, dalis Šalčininkėlių apylinkės, dalis Rimšiškių apylinkės ir dalis Kurmelėnų apylinkės, 1963 m. – visa Kurmelėnų apylinkė.
Ščadrynas
Istorija
Įkurtas 1842 m. kaip žydų žemdirbių kolonija, žydiškai vadinta Seliba. XIX a. pabaigoje tai buvo miestelis ir dvaras Babruisko apskrities Sciapų valsčiuje. Tuo metu čia veikė vaistinė, vyno parduotuvė.
Kristína Peláková
Kristína Peláková (profesionaliai žinoma kaip Kristina; g. 1987 m. rugpjūčio 20 d. Svidnyke) – Slovakijos dainininkė.
2010 metais Kristina laimėjo Slovakijos nacionalinę atranką ir atstovavo Slovakijai 2010 m. Eurovizijos dainų konkurse su daina „Horehronie“. Pusfinalyje ji užėmė 16 vietą.
Sarikoliai
Sarikoliai (سريكال) – nedidelė tautelė, priskiriama iranėnų pamyrių tautoms, kurios tradicinė teritorija yra Sarikolio slėnis Pamyro kalnuose. Šis slėnis yra valdomas Kinijos Liaudies Respublikos ir administruojamas kaip Sindziango provincijos dalis. Kinijoje sarikoliai ir kitos čia gyvenančios pamyrių diasporos (daugiausia vachai) oficialiai vadinami tadžikais. Jie kalba sarikolių kalba.
Sarikolio slėnis yra labiausiai į rytus išsidėstęs Pamyro kalnų (Badachšano) slėnis, per kurį teka Sarikolio upė. Vakaruose jį uždaro Sarikolio kalnai, o rytuose – Kašgaro kalnai. Didžiausia gyvenvietė yra Taškurganas. Visa slėnio teritorija administraciškai yra Taškurgano tadžikų autonominė apskritis, kuri yra pavaldi Kašgaro prefektūrai, o ši – Sindziango uigūrų autonominiam regionui.
Šis slėnis dar senovėje buvo svarbių kelių susikirtimo taškas. Per jį ėjo keliai, jungę Badachšaną su Kašgaru ir Kargalyku bei Čitraliu. Vietos gyventojai, kontroliavę šią kelio atkarpą turėjo autonomišką karalystę. Jau mūsų eros pradžioje kinų šaltiniuose ji minima kaip Puli. Vėliau ji buvo žinoma kaip Sarikolis (色勒库尔), ar Čiepantuo (朅盘陀). Užrašus apie karalystę paliko pro čia keliavę kinų budistų vienuoliai: Song Junas (apie 500 m.) ir Siuandzangas (apie 649 m.). XIX a. čia lankėsi vakarų keliautojas Aurel Stein.
Manoma, kad senieji gyventojai, kaip ir kitos iranėnų tautos, išpažino zoroastrizmą, tačiau mūsų eros I ir II tūkst. sandūroje čia paplito islamo atmaina izmailizmas, kuris iki šiol išlieka vyraujančia religine sekta pamyrių tarpe. Šio atokaus slėnio kontrolė visada buvo apsunkinta, todėl mažai didžiųjų imperijų bandė jį valdyti. Kurį laiką slėnis priklausė Čagatajų chanatui, o XVIII a. jis prijungtas prie Čingų Kinijos. Kinija mažai kišosi į slėnio vidaus reikalus ir propagavo jo savivaldą. Tiesioginė kontrolė įvesta tik XX a. II pusėje.
Lilija Valatkienė
Lilija Valatkienė (g. 1957 m. birželio 12 d. Vilniuje) – Lietuvos žurnalistė, redaktorė, fotomenininkė, dailininkė, meno kūrėja
Darbinė veikla
1980–1985 m. laikraštis „Pamarys“ (Šilutė) skyriaus vedėja. 1986–1989 m. laikraščio. „Vakarinės naujienos“ korespondentė. 1989–2009 m. laikraščio „Lietuvos rytas“, skyriaus vedėja. Žurnalų „Stilius“ (leidžiamas nuo 1997 m.) ir „Stilius PLIUS“ (leidžiamas nuo 2002 m.) įkūrėja ir vyriausioji redaktorė.
2009–2011 m. laikraščio „Gimtasis kraštas“ vyriausiojo redaktoriaus pavaduotoja. 2011–2013 m. internetinio portalo Valstietis.lt vyriausioji redaktorė. Nuo 2014 m. Lietuvos dailininkų sąjungos viešųjų ryšių atstovė ir laikraščio „Dailėraštis“ redaktorė.
2018–2019 m. portale 15min.lt kultūros rubrikoje „Meno erdvė“ publikavo 24 gausiai iliustruotus pasakojimus iš dailininkų dirbtuvių.
Lietuvos žurnalistų sąjungos narė nuo 1985 m. Asociacijos LATGA narė nuo 2014 m. Tarptautinės žurnalistų sąjungos bei Nacionalinės žurnalistų kūrėjų asociacijos narė nuo 2019 m. Lietuvos dailininkų sąjungos narė nuo 2022 m.
Kūrybinė veikla
Daugiausia rašo kultūros, architektūros paveldo, mados, dailės temomis, rengia apžvalginius fotoreportažus apie garsius politikus, verslininkus, sportininkus, menininkus. Parodų kuratorė, organizuoja meninės raiškos mokymus. 2019 m. su Lietuvos žurnalistų sąjunga sukūrė Pasaulio lietuvių metams skirtą projektą „Lietuviais esame mes gimę!“. 2020 m. paskirta Lietuvos kultūros sostinės Trakai-2020 ambasadore.
Jos kūrinių yra įsigiję Lietuvos, Ukrainos, Baltarusijos, Lenkijos, Škotijos, Prancūzijos, Šveicarijos, JAV ir Australijos privatūs kolekcininkai bei kuriamas Stasio Eidrigevičiaus menų centras Panevėžyje.
Parodos
Surengė 25 personalines foto ir mišria technika atliktas kūrinių parodas, dalyvavo kolektyvinėse parodose, konkursuose, tarptautinėse meno bienalėse, kvadrienalėse, teminėse ekspozicijose, skirtose Lietuvos valstybingumui paminėti. Eksponavo fotografijų ir mišria technika atliktus meno kūrinius kolektyvinėse parodose Lietuvoje, Lenkijoje, Vokietijoje, Šveicarijoje, JAV, Baltarusijoje.
Izraelio vyrų beisbolo rinktinė
Izraelio vyrų beisbolo rinktinė – Izraeliui atstovaujanti nacionalinė vyrų beisbolo komanda, kurią kontroliuoja Izraelio beisbolo federacija.
2017 m. pasaulio čempionate užėmė 6-ą vietą.
Maskvos žiedinis automobilių kelias
Maskvos žiedinis automobilių kelias (sutr. MKAD)) – aplink Maskvą nutiesta automagistralė, jungianti atskirus miesto rajonus ir mažinantis tranzitinio transporto srautus per miesto centrą.
Belingshauzeno kalnas
Belingshauzeno kalnas  – kūgio pavidalo kalnas, stūksantis Antarktidoje, Viktorijos žemėje, apie 9 km į šiaurės rytus nuo Pristlio kalno, tarp Larseno ir Deivido ledynų. Kalnas išsiskiria iš aplinkos. Aukštis siekia 1380 m.
Maskvos žiedinis automobilių kelias
Istorija
1956 m. pradėta statyba ties Jaroslavlio plentu.
Butrimonių apylinkė (Šalčininkai)
Butrimonių apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Eišiškių valsčiuje, 1950 m. priskirta naujam Eišiškių rajonui. 1963 m. prijungta Jančiūnų apylinkė.
Belingshauzeno kalnas
Šį kalną pirmoji aptiko „Discovery“ ekspedicija (1901–1904 m.), vadovaujama R. F. Skoto. Šis kalną pavadino admirolo Fadėjaus Belingshauzeno, vadovavusio 1819–1821 m. rusų ekspedicijai, garbei.
Azijos diecezija
Azijos diecezija  – Senovės Romos administracinis vienetas (diecezija) dabartinės vakarų Turkijos teritorijoje. thumb|left|Diecezija apie 400 m. Diecezija buvo įkurta III a. pabaigos – IV a. pradžios reformų metu, ir tapo viena iš 15 imperijos diecezijų. IV a. viduryje įsteigus dar stambesnius teritorinius vienetus – pretorines prefektūras, ji priskirta Rytų prefektūrai.
Diecezijai priklausė 11 provincijų: Azija, Helespontas, Salos, Lidija, Frygija I, Frygija II, Karija, Likija, Pisidija, Pamfilija ir Likaonija.
VII a. Bizantijos imperijoje vykdant administracinę reformą, dauguma diecezijos teritorijų įtrauktos į Anatolijos temą.
Gabriele Tinti
Gabriele Tinti (1932 m. rugpjūčio 22 d. – 1991 m. lapkričio 12 d.) – italų kino aktorius, buvęs Lauros Gemser vyras.
Maskvos žiedinis automobilių kelias
Istorija
1960 m. atidarytas judėjimas pirmąja atkarpa, 1962 m. lapkričio 5 d. atidarytas visu žiedu.
Kelias turėjo po dvi 7 metrų pločio juostas, atskirtas 4 metrų pločio skiriamąja juosta. Kelio pakraščiai buvo iškloti rifliuotomis betoninėmis plokštėmis. Pirmosios kelio atkarpos buvo lieto betono paviršiumi, vėliau – asfalto.